‘લે કેમ વળી…! કાલે રાતે તો હું આવી હતી – જમવાનું આપવા – ત્યારે તમને હરખાતાં જોઈ મેં ન’તું પૂછ્યું, કે શાના એટલા હરખાઓ ? અને તમે ન’તું કહ્યું, કે કાલે સાંજે તમારા ભાઈબંધ આવવાના શહેરથી, તે હું જમવાનું લઇ આવી તમારા બંનેયનું. મે’માન ને તમારા હાથની ખીચડી ખવડાવી બીમાર કરવા છે કાંઈ !?’, એની છેલ્લી ટીખ્ખ્ડ સાંભળી રાકેશ હસી પડ્યો, અને હું શરમને મારે નીચું જોઈ ગયો. અને એટલામાં કઢીની ખુશ્બુ આવી, અને મેં તક જોઈ ત્યાંથી ચાલતી પકડી.